laion/Wikipedia-Exotic huggingface dataset:
יחסי אירלנד–אסטוניה

יחסי אירלנד–אסטוניה הם היחסים הדיפלומטיים הרשמיים שבין הרפובליקה של אירלנד לבין רפובליקת אסטוניה. אירלנד הכירה באסטוניה ב-27 באוגוסט 1991 בשנית, התאריך להכרה הראשונה לא ידוע. שתי המדינות כוננו את יחסיהן הדיפלומטיים ב-10 בספטמבר באותה השנה. אירלנד לעולם לא הכירה בכיבוש הסובייטי באסטוניה דה פקטו או דה יורה. אירלנד מיוצגת באסטוניה באמצעות שגרירות שהיא מחזיקה בטאלין, בירת המדינה. אסטוניה מיוצגת באירלנד באמצעות שגרירות שהיא מחזיקה בדבלין, בירת המדינה. פברואר 2013 - שר ההגנה האסטוני דצמבר 2012 - שר החוץ האסטוני יוני 2012 - נשיא אסטוניה - ביקור רשמי אפריל 2012 - נשיא אסטוניה - ביקור פרטי נובמבר 2011 - נשיא אסטוניה - ביקור רשמי אפריל 2008 - נשיא אסטוניה - ביקור רשמי אוקטובר 2006 - שר החוץ האסטוני מאי 2006 - השר לתקשורת וקשרים כלכליים האסטוני אוקטובר 2005 - שר האוכלוסין האסטוני מאי 2004 - ראש ממשלת אסטוניה פברואר 2003 - ראש ממשלת אסטוניה מרץ 2001 - שר החינוך האסטוני מרץ 2000 - שר החוץ האסטוני יוני 2015 - שר הפיתוח והמסחר האירי אפריל 2014 - שר התקשורת האירי מאי 2004 - ראש ממשלת אירלנד אוקטובר 2003 - שר ההגנה האירי ושר בלי תיק יוני 2003 - שר התקשורת וראש הממשלה האירים מאי 2001 - נשיאת אירלנד ושרת התרבות האירית - ביקור רשמי הסכם פטור מויזה - 1996 הסכם למניעת כפל מס - 1998 הסכם לשיתוף פעולה תרבותי - 1999 בשנת 2015 ייבאה אירלנד מאסטוניה סחורה בסך 39.9 מיליון דולר אמריקאי, הסחורה כללה בעיקר מוצרי טלפוניה וכימיקלים. באותה השנה אירלנד ייצאה לאסטוניה סחורה בסך 57 מיליון דולר אמריקאי, הסחורה כללה בעיקר מכוניות, בירות וציוד לאולפני טלוויזיה וקולנוע. מדיה וקבצים בנושא יחסי אירלנד–אסטוניה בוויקישיתוף Ireland-Estonia relations, Embassy Of Ireland In Estonia Estonian Embassy In Dublin What does Ireland import from Estonia? (2015), OEC What does Ireland export to Estonia? (2015), OEC
נשיא בית המשפט העליון של הממלכה המאוחדת

נשיא בית המשפט העליון של הממלכה המאוחדת (באנגלית: President of the Supreme Court of the United Kingdom) הוא האדם העומד בראש מערכת בתי המשפט של בריטניה. המשרה שווה לתפקידו של סגן מנהיג בית הלורדים (אנ'), הידוע גם בשם "לורדי המשפט", שהיה לבעל הדירוג הגבוה ביותר בין השופטים הרגילים (השופטים שהשתמשו בתפקידים השיפוטיים של בית הלורדים). הנשיא הנוכחי של בית המשפט העליון של הממלכה המאוחדת הוא הברון רוברט ריד. ב-1 באוקטובר 2009 הועברו התפקידים השיפוטיים של בית הלורדים לבית המשפט העליון החדש על פי הוראות חוק הרפורמות החוקתיות. לורד ניקולס פיליפס הפך לנשיא והלורד השני בדרגתו בחוק, לורד דייוויד הופ לסגן נשיא בית המשפט החדש. באותו יום, קבע צו המלכה מקום לנשיא בית המשפט העליון בסדר העדיפויות מיד לאחר היושב-ראש (הלורד יושב הראש). אתר האינטרנט הרשמי של נשיא בית המשפט העליון של הממלכה המאוחדת ערך זה הוא קצרמר בנושא הממלכה המאוחדת ובנושא חוק ומשפט. אתם מוזמנים לתרום לוויקיפדיה ולהרחיב אותו.
סשה בראטיץ'

סשה בראטיץ' (נולד ב-29 באוגוסט 1981 ביגודינה, יוגוסלביה) הוא כדורסלן עבר סרבי בגובה 2.03 מ' ששיחק כפורוורד. בראטיץ' גדל במועדון הכדורסל ביאווק 72 הסרבי, בו שיחק באופן מקצועני בין השנים 1997–1999. לאחר מכן עבר לקבוצת הפאר הסרבית, הכוכב האדום בלגרד, ושיחק בה בין 1999–2001 ונטל עמה חלק גם במסגרות היורוליג וגביע ספורטה. הישג השיא שלו בקבוצה היה המקום השני בליגה היוגוסלבית בכדורסל. בעונת 2001/2002 שיחק במדי רדינצ'קי בלגרד. בעונת 2002/2003 שיחק במדי ז'לזניק בלגרד שסיימה במקום השני בליגה הסרבית באותה העונה וזכה ביחד איתה בגביע הסרבי בכדורסל. בעונת 2003/2004 שיחק במדי אטלס בלגרד. בעונת 2004/2005 שיחק במדי לאבובי 063 מסרביה. בקיץ של 2005 החליט לצאת לראשונה בקריירה שלו מגבולות סרביה, ולאחר שניהל מגעים עם מועדון הכדורסל היראקלס מליגת העל היוונית בכדורסל, חתם לבסוף לשחק את עונת 2005/2006 במדי הפועל גליל עליון מליגת העל בכדורסל של המאמן עודד קטש, בעיקר כחיזוק תחת חוק בוסמן ליורוצ'לנג' ממנו הודחה קבוצתו לאחר חמישה משחקים. בתום העונה רשם 16.5 נק' עם 65.7% משתיים וקלט 5.9 רב', כאשר קבוצתו מסיימת במקום החמישי בליגת העל. בשל היכולת הטובה שגילה הוחתם בקבוצה גם לעונת 2006/2007, אולם בשל מלחמת לבנון השנייה ניסה לעזוב את הקבוצה במהלך הקיץ בטענה שהוא חושש לחייו וחתם בקבוצת חימיק יוז'ני מאוקראינה, אולם בוררות בינו לבין הקבוצה בפיקוח פיב"א אירופה חייבה אותו למלא את התחייבותו החוזית ולשוב לישראל לקבוצתו ששיחקה ביורוקאפ צ'אלנג'. בעונתו השנייה בקבוצה קלע 16.7 נק' עם 62.1% משתיים והוסיף 4.2 ריב' ו-1.9 אס'. שיא הקריירה של בראטיץ' בליגה הישראלית עומד על 38 נק', אותן קלע מול מכבי גבעת שמואל. בסיום העונה הקבוצה העפילה לפיינל פור וסיימה במקום הרביעי. בקיץ של 2007 חתם במדי חימיק יוז'ני האוקראינית כפי שרצה עונה קודם לכן ושיחק במועדון עד 2009. ב-2007/2008 שיחק עם חימיק ביורוקאפ והצטיין עם 15.3 נק' ו-47.6% משלוש, שהעניקו לו כרטיס למשחק האולסטאר של היורוקאפ. בעונת 2008/2009 רשם ביורוצל'נג' ממוצעים של 13.2 נקודות (47% משלוש),4.7 ריבאונדים ו-1.8 אסיסטים ב-25 דקות משחק. ב-14 בינואר 2010 הצטרף ביחד עם אנטוניו גרייבס להפועל חולון. ב-9 ביולי 2010, לקראת עונת 2010/2011, חתם במדי מכבי חיפה, איתה שיחק גם במסגרת היורוצל'נג', אולם שוחרר מהקבוצה ב-31 בדצמבר 2010 והמשיך את חציה השני של העונה בא.א.ק. לרנקה מקפריסין. בעונת 2011/202 שיחק במדי רדניצ'קי קרגוייבץ מסרביה. את עונת 2012/2013 פתח במדי פני אינדוסטריס ממקדוניה אך שוחרר במהלך העונה לפני תום 2012, ושיחק את חלקה השני של העונה במדי מוניציפל פיטשט מרומניה, עמה זכה בגביע הרומני בכדורסל, עם זאת הקבוצה סיימה במקום ה-11 בליגה ונשלחה להתמודד על ההישארות בליגה בפלייאוף התחתון, הם ניצחו 0–3 את בי.סי. פארול קונסטנצה ונשארו בליגה הרומנית הראשונה. בתום העונה פרש מכדורסל מקצועני בטרם מלאו לו 32. פרופילו של סשה בראטיץ' באתר "ספסל"
ג'אבר בן חיאן

אבו מוסה ג'אבר בן חיאן (ערבית: جابر بن حیان, פרסית: جابر بن حیان; ידוע גם בתעתיק הלטיני Geber) היה איש אשכולות בן המאה ה-8 הידוע בעיקר ככימאי ואלכימאי. נחשב לעיתים כאבי הכימיה המוקדמת. ג'אבר נולד במאה ה-8 בטוס שבחבל ח'וראסאן שבפרס, המוכרת כיום כאיראן ונשלטה באותה תקופה על ידי הח'ליפות האומיית. הוא מוזכר במקורות מאותה תקופה כאל-אזדי, אל-באריגי, אל-קופי, אל-טוסי או אל-סופי. קיימות חילוקי דעות באשר למוצאו של ג'אבר, אולם רוב המקורות מתארות אותו כפרסי. במקורות אחרים הוא מתואר כסורי שהיגר לכופה שבעיראק. באחרים הוא מתואר כבנו של חיאן אל-אזדי, רוקח שהיגר מתימן לכופה, תמך במרד העבאסי נגד בית אומיה ונשלח לגייס תמיכה בח'וראסאן לשם כך. על פי הסיפור, הוא נתפס לבסוף על ידי האומאים והוצא להורג, ומשפחתו ברחה לתימן שם גדל ג'ביר ולמד את הקוראן, מתמטיקה ונושאים נוספים. לאחר עליית העבאסים לשלטון חזר ג'ביר לקופה, שם החל לעסוק ברפואה תחת וזיר של החליף הארון א-רשיד. לאחר שהחליף ירד מהשלטון בשנת 803, ג'אבר נשאר תחת מעצר בכופה עד מותו. קרוב ל-3,000 מיוחסים לג'אבר בן חיאן. המזרחן היהודי פאול קראוס הוכיח בעבודתו כי כמה מאות מהמאמרים המיוחסים לג'אבר נכתבו ככל הנראה בידי אנשים שונים. עבודות אלו מתוארכות לשלהי המאה ה-9 ולתחילת המאה ה-10, וייתכן שנכתבו על ידי תלמידיו. היקף כתביו של ג'אבר הוא עצום ומכסה קשת רחבה של תחומי מחקר: רפואה, ביולוגיה, כימיה, גאומטריה, דקדוק, לוגיקה, אסטרולוגיה, מוזיקה, מטהפיזיקה ועוד. עבודתו של ג'אבר נכתבה לעיתים קרובות בקודים שונים אשר היו מובנות לתלמידיו בלבד. ג'אבר כתב בספרו כי מטרתו הייתה "לבלבל את כולם מלבד אלו שהאלוהים חפץ ביקרם". מסיבה זו, יש הסוברים שמקורו של המונח "ג'יבריש" מתייחס לכתביו של ג'אבר. כתביו של ג'אבר ידועים בעיקר בתרומתם לאלכימיה והכימיה. בכתביו הדגיש ג'אבר את חשיבותם של ניסויים והשיטה המדעית. היה בין הראשונים שפיתחו סיוג שיטתי של חומרים. מיוחסים לו המצאות של עשרים סוגים של ציוד מעבדה כגון אביק ומזקק, תיאור של תהליכים כימיים רבים כגון התגבשות ושיטות שונות לזיקוק, ותיאור של חומרים כימיים כגון חומצת לימון, חומצה אצטית, חומצה טרטרית, ארסן, אנטימון, ביסמוט, גופרית וכספית. עבודתו הניחה במידה רבה את היסודות למדע הכימיה. אל-כנדי אל-ראזי John Eberly, Al-Kimia: The Mystical Islamic Essence of the Sacred Art of Alchemy, Sophia Perennis, 2004. Paul Kraus, Jabir ibn Hayyan: Contribution à l'histoire des idées scientifiques dans l'Islam : Jabir et la science grecque, Les Belles Lettres, 1986. Henry Marshall Leicester, The Historical Background of Chemistry, Courier Corporation, 1971. Stanton J. Linden (ed.), The Alchemy Reader: From Hermes Trismegistus to Isaac Newton, Cambridge University Press, 2003. מדיה וקבצים בנושא ג'אבר בן חיאן בוויקישיתוף biography/Abu-Musa-Jabir-ibn-Hayyan ג'אבר בן חיאן, באתר אנציקלופדיה בריטניקה (באנגלית) The Arabic Origin of Jabir's Latin Works:A New Light on the Geber Question באתר History of Science and Technology in Islam. אבי הכימיה הערבית, באתר ynet, 17 באפריל 2021
קביעות לכל החיים

קביעות לכל החיים היא תקופת כהונה של נושא משרה הנמשכת למשך תקופת החיים של בעל משרה (במקרים מסוימים כפופה לפרישה חובה בגיל מוגדר), אלא אם נושא משרה יוסר מכהונתו בנסיבות חריגות או יבחר להתפטר. לשופטים וחברים מסוימים בכמה חדרים עליונים (למשל, סנאטורים לכל החיים) יש קביעות חיים. המטרה העיקרית של קביעות החיים היא לבודד את בעל המשרד מלחצים חיצוניים. גם ראשי מדינות מסוימים, כגון מלכים ונשיאים לכל החיים (אנ'), מקבלים קביעות חיים. לשופטים הפדרליים בארצות הברית יש קביעות החיים שנוצרת על ידי מינוי אישי של הנשיא ואישור הסנאט. במקרים מסוימים, קביעות החיים נמשכת רק עד גיל פרישה חובה. לדוגמה, סנאטורים קנדים ממונים לכל החיים, אך נאלצים לפרוש בגיל 75. כמו כן, שופטים רבים, כולל לשופטי בית המשפט העליון של בריטניה, יש קביעות חיים אבל הם מחויבים לפרוש בגיל 70. קביעות חיים קיימות גם בארגונים דתיים שונים. לאפיפיור, כמו הבישוף של רומא ומנהיגה של הכנסייה הקתולית העולמית, יש קביעות חיים, אבל בישופים קתולים אחרים נדרשים להגיש את התפטרותם בגיל 75. פרופסורים בכירים במוסדות אקדמיים עשויים גם לקבל קביעות חיים, שנועדו להגן על עקרונות החופש האקדמי. הגבלת כהונה ערך זה הוא קצרמר בנושא מדע המדינה. אתם מוזמנים לתרום לוויקיפדיה ולהרחיב אותו.
זוזו פטס

זוזו פטס (באנגלית: The ZhuZhus; בעבר נקראה Polly and the ZhuZhu Pets) היא סדרת אנימציה קנדית-אמריקאית המבוססת על זיכיון הצעצועים האמריקאי "אוגרי הזוזו". הסדרה מתמקדת בפרנקי פאמפלמוס, ילדה בת 8 בעלת ארבעה אוגרים מדברים: פיפסקוויק, מר סקוויגלס, צ'אנק ונאם נאמס, שהופיעו לראשונה בסרט Quest for Zhu משנת 2011. הסדרה החלה להיות משודרת בערוץ דיסני החל מה-12 בספטמבר 2016 בארצות הברית, ובהמשך בערוץ YTV בקנדה. בישראל, הסדרה דובבה לעברית, ושודרה בערוץ זום החל מה-13 באוגוסט 2017, והסתיימה ב-29 באוגוסט של אותה השנה. פרנקי פאמפלמוס (נקראה בעבר פולי פאמפלמוס) - ילדה בת 8 המשמשת בתור הבעלים של ה"זוזו פטס". חובבת ספורט, בעיקר בייסבול ורכיבה על סקייטבורד. פיפסקוויק - אוגרת בצבע צהוב המשמשת בתור המנהיגה הלא רשמית של ה"זוזו פטס". פיפסקוויק הייתה ה"זוזו" הראשון של פרנקי. סימן הלידה שלה, שנמצא על גבם של ה"זוזו פטס", הוא כוכב נופל. מר סקוויגלס - אוגר בצבע כתום, ה"זוזו" הכי מבוגר בחבורה. ממציא ואוהב מדע; המצאותיו לרוב עוזרות לחבורה, אם כי הוא לא בודק אותן. סימן הלידה שלו הוא ספירלה. נאם נאמס - אוגרת בצבע סגול. חובבת סריגה. סימן הלידה שלה הוא לב. צ'אנק - אוגר בצבע כחול בהיר. כמו שמו, צ'אנק הוא שמנמן, ומשמש בעיקר לאתנחתא קומית. סימן הלידה שלו הוא שמש. הלן פאמפלמוס - אמה של פרנקי. סטנלי פאמפלמוס - אביה של פרנקי. במאי הדיבוב בעברית היו מייה קדוש, יונתן רוכמן וקוקי סלינס, והוא הופק על ידי גל לוי. הדיבוב לעברית הופק באולפני NDG Studios. אתר האינטרנט הרשמי של זוזו פטס "זוזו פטס", במסד הנתונים הקולנועיים IMDb (באנגלית) "זוזו פטס", באתר Rotten Tomatoes (באנגלית) "זוזו פטס", באתר Hulu סדרות (באנגלית) "זוזו פטס", במסד הנתונים הקולנועיים KinoPoisk (ברוסית) "זוזו פטס", במיזם "אישים" לתיעוד היצירה הישראלית זוזו פטס, במיזם "אישים" לתיעוד היצירה הישראלית
אליפות אירופה בכדורסל נשים 1950

אליפות אירופה בכדורסל נשים 1950, הייתה האליפות האזורית השנייה שאורגנה על ידי פיב"א אירופה. האליפות נערכה בבודפשט, הונגריה בין ה-14 במאי ל-20 במאי 1950. ברית המועצות זכתה באליפות ובכך החלה תקופת שליטה הכדורסל הסובייטי בכדורסל אירופאי. עד לשנת 1991 נבחרת ברית המועצות ניצחה בכל האליפויות למעט אליפות שנערכה בשנת 1958. בתחרות השתתפו 12 נבחרות. הם חולקו ל-3 בתים. הקבוצה המנצחת וסגניתה בכל בית המשיכו התמודדות על המדליות. יתר הקבוצות התמודדו על מקומות 7-12. הנבחרת הגיעה לאליפות כמעט ללא הכנה מקדימה. ההרכב נוצר על פי שיקולים פוליטיים של חלוקת נציגות ההרכב בין מכבי להפועל. השחקניות מהאיגודים השונים לא התאמנו כמעט יחד. נבחרת ישראל כללה את השחקניות הבאות: דבורה רוף קמינר -44, 6.3 נקודות למשחק מילכה שוורץ עמישב - 6, 1.2 נקודות למשחק יהודית צביבל שמבן רעיה ברונשטיין -23, 3.8 נקודות למשחק ציונה גלעדי ז"ל - 3, 0.6 נקודות למשחק אורה נודל -20, 2.9 נקודות למשחק מיה קרפ רשף -20, 2.9 נקודות למשחק טובה בורנשטיין אפשטיין - 21, 3.0 נקודות למשחק תמר מטל שומכר -10, 2.0 נקודות למשחק צילה אופנטיר אופיר ז"ל -בסגל לאה דטויניק ז"ל - 4, 0.8 נקודות למשחק אמירה הדרה ז"ל - 2, 0.1 נקודות למשחק דליה הפנר -1, 0.3 נקודות למשחק אביבה זילברשטיין ז"ל - בסגל מאמן הנבחרת - דולק (אהרון) אומשוויף עמישב ז"ל בתחילת האליפות הנבחרת שיחקה בבית ב' והפסידה בכל המשחקים: נגד אוסטריה 12:32 נגד הונגריה 13:95 נגד פולין 19:44 בהמשך היא התמודדה על מקומות 7-12: נגד שווייץ 21:28 - הפסד נגד רומניה 21:41 - הפסד נגד בלגיה 28:50 - הפסד נגד הולנד 28:21 - ניצחון הנבחרת סיימה את האליפות במקום ה-11. במשך 18 שנה לאחר מכן לא נשלחה נבחרת כדורסל נשים ישראלית לאליפויות בינלאומיות. ב-2019 כדורסלניות נבחרת ישראל הראשונה 1950 נכנסו להיכל התהילה של כדורסל נשים ישראל. יורם אהרוני, נבחרת ישראל בכדורסל באליפות אירופה לנשים, 1950, באתר המכללה האקדמית בווינגייט נבחרת ישראל ראשונה באליפות אירופה 1950, באתר של ענת דרייגור נבחרת הנשים - היסטוריה באליפות אירופה, באתר "ספסל" - הבית של הכדורסל הישראלי יורובאסקט 1950 באתר פיב"א אירופה אליפות אירופה 1950 באתר פיב"א היכל התהילה - כדורסל נשים ישראל
עידן כץ

עידן כץ (נולד בשנת 1977) הוא קצין בצה"ל בדרגת אלוף-משנה, המשמש נספח צה"ל בפולין, עד מינויו בפועל לסגן מפקד אוגדת עזה (אוגדה 143). קודם לכן שימש מפקד המרכז לאימונים באש במל"י, מפקד חטיבת אפרים, מפקד יחידת שלדג ומפקד גדוד צבר. כץ גדל במושב תלמי אליהו. התגייס לצה"ל בנובמבר 1995, והתנדב ליחידת שלדג. לאחר מסלול הכשרה שירת כלוחם ביחידה. לאחר תקופה קצרה בקבע השתחרר מצה"ל, וחזר למושבו שם עסק בחקלאות. לאחר זמן מה נקרא לחזור ליחידה, ולשמש כמפקד צוות לוחמים. הוא מילא את התפקיד במשך כשנה, תוך התחייבות לצאת לקורס קציני חי"ר בגמר התפקיד. בסיום הקורס עבר לשרת בחטיבת הצנחנים שם מונה לסגן מפקד פלוגת מסלול בגדוד 202. לאחר מכן שימש כמפקד פלוגת המסלול בגדוד 202. בהמשך חזר לשלדג ומונה למפקד פלגת לוחמים ביחידה. בשנת 2005 עבר לחטיבת גבעתי ומונה למפקד פלס"ר גבעתי, תפקיד אותו מילא עד שנת 2006. לאחר מכן מונה לסגן מפקד גדוד שקד בין השנים 2009–2010. בשנת 2011 הועלה לדרגת סא"ל ומונה למפקד גדוד צבר, ושימש בתפקיד עד שנת 2013. בהמשך שימש ראש ענף לחימה אורבנית במל"י בין השנים 2013–2014. לאחר מכן שירת כראש ענף מבצעים במפקדת כוחות אוויר מיוחדים בין השנים 2014–2015. ב-24 ביוני 2015 מונה למפקד יחידת שלדג, ושימש בתפקיד עד יולי 2017. ב-16 באוגוסט 2017 הועלה לדרגת אל"ם ומונה למפקד חטיבת אפרים, ושירת בתפקיד זה עד 14 באוגוסט 2019. לאחר מכן היה חניך במכללה לביטחון לאומי במחזור מ"ז (2019–2020). בשנת 2020 מונה למפקד המרכז לאימונים באש במל"י, ושירת בתפקיד עד שנת 2021. בשנת 2021 מונה לנספח צה"ל בפולין. במרץ 2024 אושר מינויו לסגן מפקד אוגדת עזה (אוגדה 143). כץ נשוי ואב לארבעה. בעל תואר ראשון במשפטים ובמנהל עסקים מהמרכז הבינתחומי הרצליה. טקס מינויו למפקד חטיבת אפרים, אוגוסט 2017 רוני נומה עונד לכץ את תג החטיבה מימין עידן כץ, ליאור כרמלי ורועי שטרית מדיה וקבצים בנושא עידן כץ בוויקישיתוף אהרל'ה ויסברג, "לא נצא לקרב עם חיילים מתעללים", באתר ישראל היום, 13 ביולי 2012 מערכת את"צ, [w.idf.il/אתרי-יחידות/יומן-המלחמה/כל-הכתבות/הפצות/דשבים-דש-בים-דיוני-שיבוצים-ואלו-הם-מפקדים-חדשים-בצהל-צבא-ההגנה-לישראל-מלחמה-עזה-פיקוד/ ואלו הם: רשימת המפקדים החדשים בצה"ל], באתר יומן מלחמה, ‏18/03/2024 מפקד חדש לחטיבת אפרים, באתר ערוץ 7, 14 באוגוסט 2019
אפיתט

אפיתט (מיוונית: ἐπίθετον‏, epitheton, הטיה של ἐπίθετος, ‏epithetos, "לייחס, להוסיף") הוא שם תואר או ביטוי תיאורי המתלווה לעיתים תכופות לשמו של אדם, של מקום, או של דבר, או מופיע במקומו. דוגמאות: אלפרד הגדול, סולימאן המפואר, אכילס קל הרגל, אדוארד המודה, מרי העקובה מדם. אפיתט יכול גם להתלוות לשם של דמות בדויה, ושל אל. יש המשתמשים במילה "אפיתט" כלשון נקייה לציון מילה או ביטוי מעליבים, משמיצים או מזלזלים. מספר מתקני לשון הסתייגו מהשימוש הזה במילה "אפיתט" ומתחו עליו ביקורת. המילונאי ה. ו. פאולר (אנ') העיר ב-1926: ”המילה אפיתט סובלת מוולגריזציה שמייחסת לה משמעות פוגענית”. בבלשנות, אפיתט יכול להיות רק מטפורה, שבמהותה מצומצמת ודחוסה לכדי תמורה. אפיתט לפעמים קשור בשמו של אדם או מופיע במקום שמו, בתור מה שיכול להיות מתואר ככינוי או שם חיבה. הקישור בין אפיתט לבין שם העצם שלו מחייב שימוש רב-שנים וזיהוי תרבותי מבוסס. לא כל תואר הוא אפיתט. אפיתט מזוהה בעיקר כאשר תפקידו הוא דקורטיבי בעיקרו, כגון השימוש באפיתט "זאוס מקבץ העננים" עבור זאוס, לא בהקשר של יצירת סערה על ידי זאוס אלא ככינוי המוצמד אל שמו אוטומטית, גם מחוץ להקשר. כך גם אצל אתנה, המכונה "האלה אפורת העיניים", וכן לגבי אלים וגיבורים אחרים בסיפורי האיליאדה של הומרוס, נעשה שימוש באפיתט כדי למלא משקלים. אפיתט, באתר אנציקלופדיה בריטניקה (באנגלית) כינויים, דף שער בספרייה הלאומית "Epithetos". A Greek-English Lexicon. Perseus.Tufts.edu. epithet. Herzfeld, Michael (2016). Cultural Intimacy: Social Poetics and the Real Life of States, Societies, and Institutions. Routledge. p. 73. ISBN 978-1-317-29755-0. Manser, Martin H. (2007). Good Word Guide (6th ed.). A&C Black. p. 147. ISBN 978-0-7136-7759-1. Fowler. H. W. (1965) [1926]. A Dictionary of Modern English Usage. (2nd ed.) Rev. By Sir Ernest Gowers. New York; Oxford: Oxford University Press. p. 161
הרשות לאכיפה במקרקעין

הרשות לאכיפה במקרקעין הוקמה בשנת 1988 במסגרת משרד הפנים תחת השם "היחידה הארצית לפיקוח על הבניה". עיקר משימתה הוא בלימת ומניעת בנייה בלתי חוקית. עד להקמת היחידה פעלו בכל הארץ 10 מפקחי בנייה בלבד, שהיו חלק אורגני של לשכות התכנון המחוזיות ב-6 מחוזות משרד הפנים. בחודש יולי 2015 אישרה הממשלה את הצעת שר האוצר, משה כחלון, לתיקון חוק התכנון והבנייה, ולהעברת מינהל התכנון ולשכות התכנון המחוזיות ממשרד הפנים למשרד האוצר, לרבות העברה לשר האוצר של סמכויות שר הפנים לפי חוק התכנון והבנייה. ביוני 2016 החליטה הממשלה על הרחבת סמכויותיה של היחידה. החלטה זו מומשה בתיקון מס' 116 לחוק התכנון והבנייה. ביולי 2024 אישרה מליאת הכנסת את העברת הרשות לסמכות המשרד לביטחון לאומי. כיום פועלת היחידה כגוף אוטונומי, בכפיפות למנכ"ל משרד האוצר, בפריסה ארצית הכוללת 4 יחידות פיקוח מחוזיות וכן גוף מטה שממוקם בבית ההבדל בירושלים ומהווה את הנהלת היחידה. חלקם הגדול של עובדי היחידה הם עובדי פיקוח מקצועיים הפועלים בשטח,ומחצית העובדים הם עובדי מטה עובדי משרד (מזכירות ומרשם פלילי מודיעין וכדומה). עבודת המפקחים כוללת איתור עבירות בנייה ונקיטת פעולות אכיפה, תוך כניסה למקרקעין, איסוף ראיות ועיבודן ובכלל זה תיעוד בשטח, חקירה באזהרה וגביית עדויות מחשודים בביצוע עבירות בנייה, לצורך מיגור עבירות הבנייה ולמיצוי הדין עם עברייני הבנייה. זאת, באמצעות נקיטה בהליכים מנהליים ומשפטיים שונים, כגון: הכנת תיקי תביעה ומסירת הודעת קנס ו/או העברתם לתובע לצורך הגשת כתבי אישום, הוצאת צווים מינהליים ושיפוטיים (הפסקה, הריסה וכו') והריסת הבנייה הבלתי חוקית. היחידה פועלת בעצמה באיתור, במניעת עבירות ובאכיפת החוק בשטחים גליליים ופתוחים, בד בבד עם הפיקוח על פעילות האכיפה של הוועדות המקומיות בתחום שיפוטן (לעיתים: תוך פעולה עצמית במקומן), במקרים בהם נמנעות הוועדות המקומיות מלנקוט בפעולות אכיפה מספקות המתחייבות מהחוק, או שהן מתקשות (או מתרשלות) בביצוען. משימות הפיקוח והאכיפה מבוצעות בשיתוף פעולה עם משטרת ישראל ועם גורמי אכיפה אחרים. אתר האינטרנט הרשמי של הרשות לאכיפה במקרקעין אודות, באתר הרשות לאכיפה במקרקעין חיזוק אכיפת דיני תכנון ובנייה, החלטת ממשלה 1559 מ-19 ביוני 2016 חוק התכנון והבנייה (תיקון מס' 116), התשע"ז-2017, באתר הכנסת
מחוז דן לירי-ראת'דאון

מחוז דן לירי-ראת'דאון (באנגלית: County Dún Laoghaire–Rathdown, באירית: Contae Dún Laoghaire–Ráth an Dúin) הוא מחוז משנה באירלנד, חלק ממחוז דבלין. המחוז ממוקם בפרובינציית לנסטר, ובירת המחוז היא העיר דן לירי, על שמה הוא נקרא, כמו גם על שם הברונות האירית ראת'דאון. לפי מפקד אוכלוסין משנת 2016, מתגוררים במחוז כ-217,274 תושבים. המחוז גובל במחוז ויקלו מדרום, במחוז דרום דבלין ממערב, בעיר דבלין מצפון ובים האירי ממזרח. בשנת 1994 פוצל מחוז דבלין לארבעה מחוזות משנה: שטח העיר דבלין, בירת אירלנד מחוז פינגל מחוז דרום דבלין מחוז דן לירי-ראת'דאון מדיה וקבצים בנושא מחוז דן לירי-ראת'דאון בוויקישיתוף אתר האינטרנט הרשמי של מחוז דן לירי-ראת'דאון מחוז דן לירי-ראת'דאון, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של אירלנד. אתם מוזמנים לתרום לוויקיפדיה ולהרחיב אותו.
ג'יי סילבריה

ג'יי סילבריה (באנגלית: Jay B. Silveria) הוא קצין בדימוס בדרגת לוטננט גנרל, שירת כמפקד אקדמיית חיל האוויר של ארצות הברית. סילבריה סיים ב-1985 את לימודיו באקדמיית חיל האוויר של ארצות הברית. עבר קורס טיס בבסיס ויליאמס באריזונה והוכשר כטייס קרב. שירת כמדריך טיסה של מטוסי T-37. עבר הכשרה בטייס F-15E ושירת כמדריך טיסה בטייסת 334. בשנים 1995–1995 הוצב באנגליה כטייס F-15E בכנף 48. בתפקידו הבא שירת כעוזרו של מפקד כוחות נאט"ו ומפקד פיקוד אירופה של ארצות הברית. לאחר לימודים במכללה לפיקוד ומטה של חיל האוויר חזר לאנגליה ושירת בטייסת הקרב 492 ובכנף 48. ביוני 2005 קודם לדרגת קולונל ומונה למפקד מרכז מבצעי האוויר והחלל בבסיס רמשטיין שבגרמניה. בינואר 2006 מונה לסגן מפקד כנף 48. ביולי 2007 מונה לעוזר מפקד פיקוד אירופה. באוגוסט 2008 מונה למפקד כנף 48. ביולי 2010 מונה למפקח הכללי של חיל האוויר וקודם לדרגת בריגדיר גנרל. באפריל 2013 מונה לסגן מפקד חיל האוויר ה-14 הפועל במסגרת פיקוד החלל של חיל האוויר. בפברואר 2014 מונה למפקד מרכז הלוחמה של חיל האוויר ובתפקיד זה קודם לדרגת מייג'ור גנרל. באפריל 2016 מונה לסגן מפקד פיקוד כוחות האוויר של פיקוד המרכז. באוגוסט 2017 קודם לדרגת לוטננט גנרל ומונה למפקד אקדמיית חיל האוויר של ארצות הברית. הוא פרש מהשירות בספטמבר 2020. במהלך שירותו צבר סילבריה למעלה מ-3,900 שעות טיסה, על מטוסי T-37 טוויט, T-38 טאלון, F-15 איגל, F-15E, ‏F-35 לייטנינג II ומסוקי סיקורסקי HH-60. סילבריה בעל תואר שני במדעי החברה מאוניברסיטת סירקיוז, בוגר המכללה הלאומית למלחמה של חיל האוויר, בוגר קורס בכירים באוניברסיטת הרווארד וקורס נשיאי מוסדות חינוך בהרווארד. מדיה וקבצים בנושא ג'יי סילבריה בוויקישיתוף ביוגרפיה באתר אקדמיית חיל האוויר
מחוז פינגל

מחוז פינגל (באנגלית: County Fingal, באירית: Contae Fine Gall) הוא מחוז משנה באירלנד, חלק ממחוז דבלין. המחוז ממוקם בפרובינציית לנסטר, ובירת המחוז היא העיר סוורדס. לפי מפקד אוכלוסין משנת 2016, מתגוררים במחוז כ-296,214 תושבים, והוא המחוז השלישי בגודלו מבחינת אוכלוסייה באירלנד כולה. המחוז גובל במחוז מית' ממערב ומצפון, במחוז דרום דבלין מדרום מערב (ביניהם מפריד נהר הליפי), בעיר דבלין מדרום ובים האירי ממזרח. בשנת 1994, פוצל מחוז דבלין לארבעה מחוזות משנה: שטח העיר דבלין, בירת אירלנד מחוז פינגל מחוז דרום דבלין מחוז דן-לירי-ראת'דאון שם המחוז נגזר מהביטוי האירי Fine Gall, שמשמעו ״שבט זר״, כך כינו האירים המקומיים את שטח האזור שבו התיישבו הוויקינגים בעבר. מחוז פינגל היה חלק מממלכת דבלין הוויקינגית בין השנים 841 ו-1169, אז נכבשה בידי ממלכת אנגליה. במחוז הייתה מדוברת עד אמצע המאה ה-19 השפה הפינגלית שנכחדה, שפת כלאיים של אנגלית עתיקה, אנגלית תיכונה, נורדית עתיקה ואירית. בשנת 1628 העניק צ'ארלס הראשון, מלך אנגליה את התואר רוזן פינגל, תואר אשר בוטל בשנת 1984. מחוז פינגל, באתר אנציקלופדיה בריטניקה (באנגלית) אתר האינטרנט הרשמי של מחוז פינגל (באנגלית) מדיה וקבצים בנושא מחוז פינגל בוויקישיתוף ערך זה הוא קצרמר בנושא גאוגרפיה של אירלנד. אתם מוזמנים לתרום לוויקיפדיה ולהרחיב אותו.
מחוז דרום דבלין

מחוז דרום דבלין (באנגלית: County South Dublin, באירית: Contae Baile Átha Cliath Theas) הוא מחוז משנה באירלנד, חלק ממחוז דבלין. המחוז ממוקם בפרובינציית לנסטר, ובירת המחוז היא העיר טלאט, בו היא העיר הגדולה ביותר. לפי מפקד אוכלוסין משנת 2016, מתגוררים במחוז כ-265,205 תושבים, והוא המחוז הרביעי בגודלו מבחינת אוכלוסייה באירלנד כולה. המחוז גובל במחוז ויקלו מדרום, במחוז קילדייר מדרום מערב, בעיר דבלין ממזרח, במחוז דן-לירי-ראת'דאון מדרום מזרח ובמחוז פינגל מצפון מזרח (ביניהם מפריד נהר הליפי). בשנת 1994, פוצל מחוז דבלין לארבעה מחוזות משנה: שטח העיר דבלין, בירת אירלנד מחוז פינגל מחוז דרום דבלין מחוז דן-לירי-ראת'דאון ערים גדולות נוספות במחוז הן לוקאן וקלונדלקין. רובו של המחוז מעויר מאוד, אך חלקים קטנים במערבו ובדרומו נשארו כפריים. לרובע ברנט בעיר לונדון ולמחוז דרום דבלין קשרי ערים תאומות. מדיה וקבצים בנושא מחוז דרום דבלין בוויקישיתוף אתר האינטרנט הרשמי של מחוז דרום דבלין (באירית) אתר האינטרנט הרשמי של מחוז דרום דבלין (באנגלית) מחוז דרום דבלין, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של אירלנד. אתם מוזמנים לתרום לוויקיפדיה ולהרחיב אותו.
גיל אגינסקי

גיל אגינסקי-פרץ הוא קצין צה"ל במילואים בדרגת תת-אלוף, בתפקידו האחרון כיהן כמפקד בסיס חיפה של חיל הים. אגינסקי התגייס לצה"ל ב-1988 ועשה את מרבית שירותו בחיל הים בשייטת הצוללות, כחייל וכקצין בצוללות מסדרת גל ומסדרת דולפין. פיקד על הצוללת אח"י תקומה. בשנים 2011 עד מאי 2015 פיקד על שייטת הצוללות. בתקופת כהונתו הוכנסה לשירות הצוללת הראשונה מסדרת דולפין AIP "אח"י תנין". בתפקידו הבא שירת כנספח חיל הים בארצות הברית. באוגוסט 2017 קודם לדרגת תת-אלוף ומונה למפקד בסיס חיפה. ביולי 2020 סיים את תפקידו בצה"ל. באפריל 2022 הצטרף לחברת טורבוג'ן, העוסקת בפיתוח מיקרו-טורבינה. מדיה וקבצים בנושא גיל אגינסקי בוויקישיתוף אמיר בוחבוט‏, החבר'ה הטובים עם הטורפדו: הכירו את מפקדי הצוללות, באתר וואלה, 27 בפברואר 2014 מערכת אתר צה"ל, "נמל הבית לעוצמתו הימית של חיל הים וצה"ל", באתר צה"ל, 16 באוגוסט 2017 חנן גרינווד, מפקד בסיס חיפה היוצא: "חיזבאללה ינסה לפגוע באסדות הגז", באתר ישראל היום, 24 ביולי 2020 יוסף חרש, החברה הישראלית שמצטרפת למהפכת המימן - ומגייסת את מפקד שייטת צוללות לשעבר, באתר TheMarker‏, 12 באפריל 2022